b'\n_START_ARTICLE_\nSinchrotroninis spinduliavimas\n_START_PARAGRAPH_\nSinchrotroninis spinduliavimas yra elektromagnetinis spinduliavimas, sukurtas ultrareliatyvistini\xc5\xb3 (pvz., judan\xc4\x8di\xc5\xb3 beveik \xc5\xa1viesos grei\xc4\x8diu) daleli\xc5\xb3 su kr\xc5\xabviu jud\xc4\x97jimo magnetiniame lauke. \xc5\xa0io spinduliavimo kilm\xc4\x97 gali b\xc5\xabti tiek dirbtin\xc4\x97 (pvz., sinchrotronuose), tiek nat\xc5\xabrali (pvz., magnetiniuose laukuose kosmose greitai judantys elektronai). Spinduliavimas paprastai pasirei\xc5\xa1kia radijo bangomis, infraraudonaisiais spinduliais, regima \xc5\xa1viesa, ultravioletiniais spinduliais ir Rentgeno spinduliais.'